《下第次姚公绶春兴杂咏韵九首 其八 春蝶》
明代·张弼

曾向滕王画里寻，春园一见动人心。东风吹醒南华梦，翘首天涯忆故人。

作者简介：（1425—1487）明松江府华亭人，字汝弼，号东海。成化二年进士。久任兵部郎，议论无所顾忌。出为南安知府，律己爱物，大得民和。少善草书，工诗文，自言吾书不如诗，诗不如文。有《鹤城稿》、《东海稿》等。